Երեւանի քաղաքապետ Տարոն Մարգարյանի ներկայացրած նախագիծն այսօր դրական եզրակացություն ստացավ կառավարության նիստում, որով Երեւան քաղաքի գլխավոր պողոտայի՝ Աբովյան, Փավստոս Բուզանդի, Եզնիկ Կողբացու և Արամի փողոցներով պարփակված տարածքների նկատմամբ բացառիկ՝ գերակա հանրային շահ ճանաչվեց: Այս հատվածը Սիլ պլազայից դեպի Մաշտոցի պուրակ տանող ճանապարհի ձախակողմյան մասն է, որտեղ գտնվում է նաեւ Առաջին Հանրապետության վարչապետ Արամ Մանուկյանի կիսավեր տունը: